**ՀԻՄՆԱՎՈՐՈՒՄ**

**«Հայաստանի Հանրապետության կառավարությանն առընթեր Հայաստանի Հանրապետության ոստիկանության պետի 2012 թվականի նոյեմբերի 19-ի թիվ 15-Ն հրամանն ուժը կորցրած ճանաչելու մասին» Հայաստանի Հանրապետության ներքին գործերի նախարարության ոստիկանության պետ-ներքին գործերի նախարարի տեղակալի հրամանի նախագծի**

1. **Ընթացիկ իրավիճակը և նախագծի ընդունման անհրաժեշտությունը**

Պահնորդների և թիկնապահների կողմից իրենց պարտականությունները կատարելիս հատուկ միջոցների մարտավարական գործադրման հետ կապված հարաբերությունները կարգավորվում են Հայաստանի Հանրապետության կառավարությանն առընթեր Հայաստանի Հանրապետության ոստիկանության պետի 2012 թվականի նոյեմբերի 19-ի թիվ 15-Ն հրամանով:

Նախագծի ընդունումը պայմանավորված է «Մասնավոր պահնորդական գործունեության մասին» օրենքում փոփոխություններ կատարելու մասին» 2022 թվականի դեկտեմբերի 16-ի ՀՕ-494-Ն օրենքի ընդունմամբ, համաձայն որի՝ հատուկ միջոցների մարտավարական գործադրման կարգը սահմանվելու է Հայաստանի Հանրապետության ներքին գործերի բնագավառում պետական կառավարման լիազոր մարմնի ղեկավարի հրամանով:

1. **Կապը ռազմավարական փաստաթղթերի հետ**

Նախագիծը չի բխում ռազմավարական փաստաթղթերից:

1. **Նախագծի կարգավորման նպատակը**

Նախագծի կարգավորման նպատակն է ապահովել «Մասնավոր պահնորդական գործունեության մասին» օրենքի պահանջը և պահնորդների և թիկնապահների կողմից իրենց պարտականությունները կատարելիս հատուկ միջոցների մարտավարական գործադրման կարգը սահմանել Հայաստանի Հանրապետության ներքին գործերի նախարարի հրամանով:

1. **Լրացուցիչ ֆինանսական միջոցների անհրաժեշտությունը և պետական բյուջեի եկամուտներում և ծախսերում սպասվելիք փոփոխությունները**

Նախագծի ընդունմամբ պետական բյուջեում ծախսերի և եկամուտների ավելացում կամ նվազեցում չի նախատեսվում:

1. **Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է Հայաստանի Հանրապետության ներքին գործերի նախարարության կողմից:

1. **Ակնկալվող արդյունքը**

Նախագծի ընդունմամբ ուժը կորցրած կճանաչվի Հայաստանի Հանրապետության կառավարությանն առընթեր Հայաստանի Հանրապետության ոստիկանության պետի 2012 թվականի նոյեմբերի 19-ի թիվ 15-Ն հրամանը, կապահովվի ««Մասնավոր պահնորդական գործունեության մասին» օրենքում փոփոխություններ կատարելու մասին» 2022 թվականի դեկտեմբերի 16-ի ՀՕ-494-Ն օրենքի պահանջը, այն է՝ պահնորդների և թիկնապահների կողմից իրենց պարտականությունները կատարելիս հատուկ միջոցների մարտավարական գործադրման կարգը կսահմանվի Հայաստանի Հանրապետության ներքին գործերի նախարարի հրամանով:

**ՀՀ ներքին գործերի նախարարություն**